د پروان ولایت د افغانی سرې میاشتې ریاست اړوند د ځوانانو او رضاکارانو په روزنیز کلوپ کې د قران عظیم الشان د تجوید، ریاضی، سواد اموزۍ او انګلیسی ټولګیو له ١٢٠ زده کوونکو څخه وروستۍ ازموینه واخېستل شوه! نن شنبه د روان ١٤٤٤ سپوږمیزکال د شعبان المعظم میاشتې پر ١١ مه چې د ۱۴۰۱ لمریزکال د کب میاشتې له ١٣ مې نېټې سره سمون لری د پروان ولایت د افغانی سرې میاشتې نماینده ګۍ ریاست د ځوانانو او رضاکارانو روزنیز کلوپ اړوند د قران عظیم الشان د تجوید، ریاضی، سواد اموزۍ او انګلیسی ټولګیو له ١٢٠ زده کوونکو څخه وروستۍ ازموینه واخېستل شوه چې د ازموینې له جریان او صحنې څخه د پروان ولایت د افغانی سرې میاشتې نماینده ګۍ ریاست رٸیس ښاغلی ملا شمس الحق صادق صاحب هم لیدنه وکړه او د زده کوونکو د درسی بهیر په اړه یې د د دوی نظریات واورېدل او ډاډ یې ورکړ چې د پروان ولایت د افغانی سرې میاشتې نماینده ګۍ ریاست د ځوانانو او رضاکارانو کلوپ مدیریت ستاسې پرمخ خلاص دی او کولی شٸ د اسلامی تعلیماتو، عربی او انګلیسې ژبې، فن و بیان، کمپیوټر، ساینسی مضامینو او سواد آموزۍ په برخه کې په نوموړی کلوپ کې خپلې زده کړې په وړیا ډول ترسره کړٸ، ددې ترڅنګ د ځوانانو او رضاکارانو د کلوپ مدیر ښاغلی عبدالمنیر شهاب د خپلو خبرو په جریان کې وویل چې د ښوونځیو او پوهنتونونو د ژمنیو رخصتیو په جریان کې مونږ و توانېدلو ترڅو ٣٨٠ تنو زده کوونکو ته په مختلفو برخو کې د زده کړو زمینه برابره کړو او دوی له خپلو درسونو څخه وروسته پاتې نشی او ډاډ یې ورکړ چې د نوی تعلیمی کال په پیل سره مونږ پوره تیاری لرو ترڅو نوی زده کوونکی جذب او د مجربو او فعالو رضاکارو استاذانو پواسطه ورته معیاری زده کړې وړاندې کړو. د پروان ولایت د افغانی سرې میاشتې نماینده ګۍ ریاست د نشراتو مدیریت